Source: http://www.dr-ugyved.net/UGYVED/UGYVED.php
Timestamp: 2017-03-29 07:10:53
Document Index: 24995548

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

ÜGYVÉD TEVÉKENYSÉGE: KÉPVISELET
ÜGYVÉD ÁLTALI KÉPVISELET POLGÁRI PERBEN | ÜGYVÉD MUNKADÍJA POLGÁRI PERBEN | ÜGYVÉDI ELLENJEGYZÉS
ÜGYVÉD ÁLTALI KÉPVISELET POLGÁRI PERBEN
Az ügyvéd polgári peres és nemperes eljárásokban elláthatja ügyfele képviseletét. Az ügyvéd így jelen lehet eljárási cselekményeknél, illetve ügyfele nevében kérelmet, egyéb beadványt nyújthat be.
Képviseleti jogosultságát az ügyvéd meghatalmazással igazolja. Az ügyvédi képivseleti jogosultság kiterjed a másodfokú eljárásban és a felülvizsgálati eljárásban történő képviseletre is. Házassági perben a meghatalmazásokat közjegyzővel hitelesítettni kell, amely alól az ügyvédnek adott meghatalmazás kivételt képez.
Fontos szabály, hogy az ügyvéd megtagadhatja a tanúvallomást abban az esetben, ha a tanúvallomás megtételével a titoktartási kötelezettségét megsértené.
Az ügyvéd által elejegyzett okirat, amelyet az ügyvéd készített teljes bizonyító erejű magánokiatnak minősül, így amíg az ellenkezőjét eredményesen be nem bizonyítja az ellenfél teljes bizonyítékát adja annak, hogy az okirat aláírója a nyilatkozatott megtette, magára nézve kötelezőnek ismerte el.
Egyes polgári eljárásokban a jogi képviselet kötelező. Így jogi képviselő hiányában az ügyfél által nem indítható eljárás vagy nem hajtható végre eljárási cselekmény, ezek joghatályosan csak jogi képviselővel lehetségesek.
Így ügyvédi képviselettel az ügy folytatható abban az esetben is, amennyiben az ügy tárgya ítélet vagy érdemi végzés elleni fellebbezés ítélőtábla előtti elbírálása, a Legfelsőbb Bíróság előtti eljárás, felülvizsgálati kérelem. Szintén folyhat az ügy abban az esetben amennyiben az megyei bíróság hatáskörébe tartozik és tárgya jogi személyek közötti per. ÜGYVÉD MUNKADÍJA A POLGÁRI PERBEN A polgári per perköltségének része az ügyvéd munkadíja. Így a perköltség viselésének általános szabálya szerint a pernyertes fél képviseletét ellátó ügyvéd munkadíját és kiadásait (együtt: ügyvédi költség) a pervesztes fél viseli.
A pervesztes fél által viselendő képviseletet ellátó ügyvéd munkadíjának mértékét a bíróság állapítja meg. A pervesztes fél által viselendő ügyvédi munkadíj az ügyvéd és megbízója között létrejött megbízási szerződésben meghatározott megbízási díj alapján kerül meghatározásra. A bíróság eltér a megbízási szerződés alapján az ügyvéd részére fizetendő megbízási díj mértékétől amennyiben az nem áll arányban a pertárgy értékével, vagy a ténylegesen kifejtett ügyvédi tevékenységgel. A pervesztes felet a bíróság mindemellett kötelezi a pernyertes fél által az ügyvéd részére megfizetett indokolt készkiadások megfizetésére is.
Amennyiben a pernyertes fél és az ügyvéd között nincs megállapodás az ügyvédi munkadíj vonatkozásában, úgy a bíróság a munkadíj összegét az alábbiak figyelembevételével állapítja meg.
Az ügyvéd munkadíjának legkisebb összege 10.000 Ft. Amennyiben a 10.000.000 Ft-ot nem haladja meg a pertárgy értéke, úgy a pert tárgya értékének 5%-a képezi az ügyvéd munkadíját. Amennyiben a tízmillió forint 9sszeget a pertárgy értéke meghaladja, úgy a 10 MFt feletti rész 3%-a növeli az előbbi ügyvédi munkadíjat. A százmillió forint feletti pertárgyértéknél az előbbiek szerinti ügyvédi munkadíjat a 100 millió forint feletti rész egy százaléka növeli.
Amennyiben az ügyvéd olyan perben képviseli a pernyertes felet, amelyben a pertárgy értéke a jogszabályok alapján nem határozható meg, úgy a bíróság megkezdett tárgyalási óránként 5000 forint, de legalább összesen 10.000 Ft összegű munkadíjat állapít meg.
AZ ÜGYVÉD MUNKADÍJA PERORVOSLATI ÉS JOGORVOSLATI ELJÁRÁSOKBAN Amennyiben az ügyvéd által képviselt ügyben valamely fél fellebbezése vagy kérelme alapján másodfokú vagy felülvizsgálati eljárásra kerül sor, úgy ezen eljárások vonatkozásában a fenti munkadíj 50%-a illeti meg az ügyvédet. Amennyiben a fellebbezés vagy a felülvizsgálati kérelem csak részben érinti az eredeti kereseti kérelmet, úgy ezen rész képezi alapját az ügyvédi munkadíj kiszámításának.
ÜGYVÉD MUNKADÍJA NEMPERES ELJÁRÁSOKBAN Sok olyan eljárás van a polgári jogban, amelyek jellegüknél fogva kontradiktóriusak, azonban nem tartoznak a peres eljárások közé. Ezen eljárásokban a fentiek szerint számított munkadíj 50%-át állapítja meg a bíróság a pernyertes felet képviselő ügyvéd számára.
ÜGYVÉD MUNKADÍJA MÉRLEGELÉSI JOGKÖRBEN A bíróság szűk körben mérlegelési jogkörrel rendelkezik az ügyvédi munkadíj vonatkozásában. Amennyiben a fentiek alapján számított ügyvédi munkadíj csökkenthető, amennyiben az nem arányos a ténylegesen kifejtett ügyvéd eljárással. A bíróság a fentieknél nagyobb összegben is megállapíthatja az ügyvéd munkadíját, különösen akkor, ha az ügyvéd bonyolult megítélésű ügyben képviselte az ügyfelét.
AZ ÜGYVÉD ÜGGYEL KAPCSOLATOS KÉSZKIADÁSAI A perköltség részeként az ügyvéd készkiadásait is köteles a pervesztes fél megtéríteni. Amennyiben a pervesztes fél kéri, úgy a bíróság felhívja az ügyvédet a készkiadások tételes kimutatásának benyújtására és ez alapján állapítja meg a perköltségként figyelembe veendő és a pervesztes által viselendő készkiadásokat. Amennyiben a bíróság felhívására az ügyvéd nem részletezi a készkiadásokat, vagy ezeket nem igazolja, úgy a bíróság nem kötelezi ezen készkiadások megtérítésére a pervesztes felet. Amennyiben az ügyvéd adólevonási joggal rendelkezik, úgy a készkiadások körében csak az ÁFA nélküli része térítendő meg a pervesztes fél által, amennyiben az ügyvéd a készkiadásokról számlával rendelkezik.
ÜGYVÉD DÍJA ÉS ÁFA A fentiek szerinti, az ügyvédi képviselet költségeként megítélhető ügyvédi munkadíj nem tartalmazza az ÁFÁ-t. Amennyiben az ügyvéd, akinek eljárására tekintettel a pervesztes felet kötelezik a munkadíj viselésére ÁFA alany, úgy erre ÁFÁ-t kell felszámítani. AZ ÜGYVÉDI ELLENJEGYZÉS
Az ügyvédi tevékenység folytatásához több technikai feltétellel is rendelkezni kell. Az ügyvéd így kell hogy rendelkezeen elektronikus aláírással. A technikai feltételek elsősorban az ügyvéd általi okirati ellenjegyzés, cégbejegyzési és változásbejegyzési eljárásban történő képviselet során aláírás-hitelesítés és székhelyellenőrzés, cég iratainak elektronikus okirati formára történő alakítása, az előzőekkel kapcsolatos pénz és értkékleéti tevékenységhez szükségesek.
Az ügyvéd ellenjegyzéssel láthatja el azon okiratokat, amelyek saját vagy az irodája közreműködésével jöttek létre. Az ügyvédi ellenjegyzés annak bizonyítására szolgál, hogy az okirat tartalma megfelel a felek kinyilvánított akaratának és az okiratban félként szereplő szenmély azt előtte agy helyettese előtt írta alá vagy sajátkezű aláírásának ismerte el. Az elektronikus ellenjegyzés bizonyítja, hogy az elektronikus okirat tartalma az ügyvéd által szerkesztett okirat tartalmával megegyezik.
Az ügyvéd az okirati ellenjegyzést megelőzően meggyőződik a felek személyazonosságáról, ügyleti jogosultságáról és ügyleti képességéről. Szintén meggyződőik az ügyvéd arról, hogy a felek milyen jogügyletet kívántak létrehozni.
Az ügyvéd tájékoztatja a feleket arról, hogy mi az általuk létrehozni kívánt ügylet lényege, illetve az ügylethez kapcsolódó jogkövetkezményekről.
Az okirat szerkesztése során világosan és egyértelműen írásba foglalja a felek nyilatkozatát. Az ellenjegyzéssel kapcsolatban az ügyvéd elvégzi az ügyfél-átvilágítást és tájékotatja az ügyfeleket az adatkezelésről
A személyazonosító igazolványokról az ügyvéd másolatot készít, a személyazonosságot az azonosító igazolványok alapján ellenőrzi. Az ügyvéd - kevés kivétellel - nem köteles vizsgálni a szerződéskötés motivációját vagy gazdasági hátterét.
Amennyiben az ügyvéd megbízása gazdasági társaság vagy szervezet alapítására szól, az ügyvéd sem nem jogosult sem nem köteles ellenőrizni azt, hogy a jogszabályokban előírt nyilatkozatok (pl.: elfogadó nyilatkozatok, rendelkezésre bocsátási nyilatkozatok), az ezekben foglaltak mennyiben felelnek meg a valóságnak.
Amennyiben valamelyik fél meghatalmazott által képviselt, úgy ebben az esetben a meghatalmazó és a meghatalmazott ellenőrzésére is sor kerül. Amennyiben a meghatalmazás szabályos, az ügyvéd nem vonhatja kétségbe a meghatalmazó ügyleti szándékát.
Az ellenjegyzésköteles okirat felek általi elolvasása fontos körülmény, amelyre az ügyvédnek fel kell hívnia a felek figyelmét.
ATTORNEY ASSIGNMENT BETWEEN THE TWO WORLD WARS IN HUNGARY >>> (English)
ATTORNEY FEES OF THE HAPPY PEACEFUL TIMES IN HUNGARY >>> (English)
Az alábbi elektronikus formanyomtatvány kitöltésével 'PERES KÉPVISELET - ÜGYVÉD' című cikkünket elküldheti ismerőse vagy saját e-mail címére.